Notes i contribucions al coneixement de la flora 


de Menorca (ÍV). El grup 


d'Allium paniculatum L. (sect. Codonoprasum 


Pere FRAGA 


SHNB 





SOCIETAT D'HISTÒRIA 
NATURAL DE LES BALEARS 


Introducció 


Reichenb.) a Menorca. 


Fraga, P. 2002. Notes i contribucions al coneixement de la flora de Menorca (IV). El 
grup d'Allium paniculatum L. (sect. Codonoprasum Reichenb.) a Menorca. Boll. Soc. 
Hist. Nat. Balears, 45: 93-104. ISSN 0212-260X. Palma de Mallorca. 


Prenent com a referència els darrers treballs que s'han fet dins el grup d'espècies 
d'Allium paniculatum L., s'ha fet un estudi analític de les poblacions menorquines d'a- 
quest grup per aclarir la seva posició taxonòmica. Com a resultat s'ha obtingut la 
presència a l'illa de tres tàxons diferents. Un d'ells: Allium savii Parl. és novetat per a la 
flora de les Balears i per tot el territori de la flora ibèrica. Mentre que A. longispathum 
Redouté i A. coppoleri Tineo són novetat per a la flora de Menorca. Per a cada un dels 
tàxons es fa una descripció a partir del material estudiat i s'indiquen la fenologia, distri- 
bució general, distribució a Menorca, i l'ecologia. Es comenten algunes observacions 
sobre caràcters o altres trets que difereixen de la informació que es tenia fins ara d'a- 
quests tàxons i es discuteixen les seves diferències. 

NOTES AND CONTRIBUTIONS TO THE RNOVLEDGE OF THE FLORA OF 
MENORCA (IV): THE Allium paniculatum L. (sect. Codonoprasum Reichenb.) 
GROUP IN MENORCA. From the last works on the group of A. paniculatum L., a 
review of the populations of the group have been made in Menorca. As a result three taxa 
of this group have been determinate to live in the island: A. coppoleri Tineo, A. longis- 
pathum Redouté and A. savii Parl. Of them, A. coppoleri and A. longispathum are new 
to the flora of Menorca, while A. savii is new for the flora of the Balearic Islands and the 
Iberian flora. For each taxa a description from the studied specimens is made, in addi- 
tion are indicated the flowering time, distribution and ecology. Some special characters 
of the plants of Menorca with respect to the information given by other authors are com- 
mented. 

en estudis i treballs posteriors que han tractat 
aquest gènere (Stearn, 1980, Pignatti, 1982, Pastor 


La taxonomia del grup d'espècies pròximes a 
Allium paniculatum L. és confusa i complicada. Al 
llarg de la història dins aquest grup s'han descrit 
diferents tàxons. Alguns d'ells no han estat reco- 
neguts com a entitats taxonómiques diferenciades 


i Valdés, 1983, Bolòs 1 Vigo, 2001). La majoria de 
vegades han quedat inclosos en la sinonímia d'A. 
paniculatum 1 d'A. pallens L., els dos tàxons del 
grup, fins ara, més acceptats i de distribució més 
ampla. Darrerament alguns autors han reivindicat 


94 Boll. Soc. Hist. Nat. Balears, 45 (2002) 


com a vàlids alguns d'aquests tàxons descrits ja fa 
temps, reconeixent-los com entitats taxonómiques 
diferenciades fonamentant-se en estudis morfoló- 
gics i citotaxonómics (Botte 1 Kerguelén, 1987; 
Garbari i Raimondo, 1987; Brullo et al., 1991; 
1994; 1996b). D'altres treballs han suposat la des- 
cripció de nous tàxons dins aquest grup (Brullo et 
al, 1993; 19962; 1996c; 1997a.; 1997b). Però 
aquests treballs tracten components aillats d'a- 
quest grup sense resoldre la taxonomia del grup en 
el seu conjunt. En aquest sentit, els darrers treballs 
realitzats per Jauzein 1 Tison (1999; 2001) 1 per 
Jauzein et al. (2002), en qué es fa un estudi més 
ample de part del grup o de tot ell i es proposa una 
nova classificació 1 ordenació dels tàxons dins el 
grup, han resultat ütils per aclarir la posició 
taxonómica de les poblacions menorquines. 

Pel que fa a Menorca, la primera cita d'un 
tàxon d'aquest grup, com a A. paniculatum L. 
s.1., és recent (Fraga ef al., 1997). En aquesta pri- 
mera cita no s'especifica la possible identitat 
infraespecífica, que hi reconeixen alguns autors 
dins aquest tàxon (Stearn, 1980, Bolòs i Vigo, 
2001), de les plantes menorquines, o la possible 
afinitat amb alguna de les altres espècies del grup 
d'A. paniculatum que darrerament han estat res- 
catades de l'oblit o descrites per primera vegada. 

Posteriorment, a Menorca, s'han trobat 
altres poblacions d'aquest grup, posant de mani- 
fest que no és tan rar com semblava en un princi- 
pi. La seva floració estival, poc conspícua i errà- 
tica d'un any a l'altre, pot haver contribuit a 
aquesta falta d'informació. 

Aquest treball té com a objectius aclarir la 
posició taxonòmica de les plantes menorquines 
dins aquest grup, i al mateix temps donar a conéi- 
xer noves dades, relatives a Menorca, sobre la 
seva distribució, hàbitat, ecologia i alguns trets 
particulars de les poblacions menorquines que 
difereixen de la informació que es tenia fins ara 
sobre aquests tàxons. 


Material i mètodes 
S'ha revisat i estudiat el material d'aquest 


grup d'espècies recollit en els darrers anys a l'i- 
lla de Menorca. De cada població estudiada se'n 


conserva testimoni en l'herbari personal de l'au- 
tor. L'estudi tant s'ha fet damunt material d'her- 
bari com amb material fresc, degut a què alguns 
caràcters no són observables en material sec: 
color del periant, color i aspecte de l'ovari. 
Alguns d'aquests caràcters sofreixen Canvis prou 
importants durant el procés d'assecament com 
per induir a errors d'identificació (Jauzein i 
Tison, 2001). 

Les determinacions i comentaris s'han fet 
tenint en compte les descripcions i informacions 
donades per diferents autors que han treballat 
sobre el gènere Allium, ja sigui de forma general 
(Stearn, 1980, Pignatti, 1982; Pastor i Valdes, 
1983; Bolós i Vigo, 2001), només damunt el 
grup d'A. paniculatum (Jauzein 1 Tison, 1999, 
2001; Jauzein et al., 2002) o, més específica- 
ment, sobre alguns dels components del grup que 
són objecte d'aquest estudi (Brullo et al., 1991, 
1994, 1997). 

Pel que fa a la nomenclatura, per a cada un 
dels tàxons s'ha seguit el criteri establert per 
Jauzein i Tison (2001). En canvi pel conjunt de 
tàxons s'ha seguit emprant el nom de grup d'A. 
paniculatum en lloc de la nova denominació pro- 
posada pels autors anteriors. 

Per a cada un dels tàxons, 1 sempre a partir 
del material estudiat, es fa una descripció, i s'in- 
diquen la fenologia de la floració, la distribució 
general, la distribució referida a l'illa de 
Menorca, l'hàbitat i l'ecologia. A l'apartat d'ob- 
servacions es fan constar alguns trets particulars, 
que puguin presentar respecte a la informació 
que es tenia fins ara per a cada un d'ells, i es dóna 
una relació detallada del material estudiat. 

Per a l'arxivament i posterior compilació de 
les localitats del material estudiat s'ha fet servir 
BIBMASTER (Pando, 2000), i pel buidatge d'a- 
questes dades cap als mapes de distribució i la 
generació d'aquests DMAP 7.1f (Morton, 2001). 


Resultats 


L'estudi del material recollit fins ara d'a- 
quest grup de tàxons ha donat com a resultat l'e- 
xisténcia a Menorca de tres tàxons diferenciats 
morfològicament. Un d'ells també difereix dels 

altres per la fenologia de la floració i per l'hàbi- 
tat que ocupa. Els tres tàxons suposen novetat per 
a la flora menorquina. Un d'ells és també nove- 
tat per a la flora de les Balears i pel territori de la 
flora ibèrica. 


Allium longispathum Redouté 

Bulb 1,5-3 x 1-2 cm, esfèric o ovoide. 
Túniques externes membranoses, marró fosc a 
gris fosc. Bulbets 0-2, de 0,3-0,55 x 0,7-0,95, 
el-líptics, acuminats, pedunculats (estolons) o 
sèssils, quedant per damunt el bulb, prop de la 
superfície o més avall. Tija 30-100 cm d'alçada, 
rígida, secció circular. Fulles 3-7, de 10-20 x 0,2- 
0,5 cm, més curtes que la tija, linears, cilíndri- 
ques de tendència pentagonal en secció transver- 
sal, amb les costelles marcades, fistuloses, envai- 
nant la tija fins a la meitat o més. Espata amb 
dues valves desiguals, la major 3-18 cm, més 
llarga que la inflorescència: la menor 1,5-8 cm, 
més llarga o més curta que la inflorescència: llar- 
gament acuminades, part basal més ampla, de 
forma triangular, gradualment atenuada per for- 
mar l'acumen terminal, persistents. Inflo- 
rescència 2,5-5 x 2,5-4 cm, laxa, de contorn 
hemisfèric o esfèric, a vegades lleugerament 
ellíptica en els exemplars més robusts, amb 
bracteoles entre els pedicels florals. Pedicels 1-6 
cm, molt desiguals entre ells, més llargs que els 
tèpals, els exteriors de patents a recurvats cap a 
baix, els interiors erectes. Periant campanulat, 
tancant-se desprès de l'antesi i fent-se el-lipsoide 
o obovat. Tépals 5-6,5 x 1,5-2,5 mm, general- 
ment de color blanc verdós tenyit de marró, però 
a vegades blanc tenyit de vermellós, nervi central 
marcat color vermell marronós: els externs 
oblongs o lleugerament obovats, truncats o obtu- 
sos; els interns obovats, obtusos o truncats. 
Estams inclusos o lleugerament exserts, fila- 
ments senzills, 3,5-5,5 mm, connats a la base for- 
mant un anell, anteres grogues, pol-len groc, 
presència de petites dents interestaminals de 
forma irregular a l'anell estaminal. Ovari groc 
verdós, cilíndric o lleugerament obovat, atenuat 
cap a l'àpex, fortament berrugós a la part supe- 
rior, estil 1-2 mm, estigma linear, inclús a la con- 
cavitat apical de l'ovari en l'antesi, sobrepassant- 
lo lleugerament més endavant. Càpsula 5-6 mm, 


trígona, obovada, lleugerament estipitada. Lla- 
vors 4-5 x 1,5-2,5 mm, negres, semicirculars amb 
un petit bec a la part superior. 


Floració: finals de juny a mitjans de juliol. 


Distribució general: Segons Brullo et al. (1991) 
i Jauzein i Tison (2001) és un tàxon amb una dis- 
tribució — mediterrani-atlàntica. Dins el 
Mediterrani és més abundant a les regions nord- 
occidentals de clima més fresc i humit, fent-se 
més rar cap a l'est i cap al sud. Pel que fa a les 
Balears, els mateixos autors el citen de Mallorca, 
Eivissa i Cabrera a partir de plecs d'herbari reco- 
llits per altres autors. 


Distribució a Menorca: és amb diferència el 
tàxon d'aquest grup més abundant a l'illa (Fig. 
1), aquest fet queda ben palès amb el nombre de 
localitats que s'ha estudiat. Degut al seu caràcter 
nitròfil 1 sinantròpic la seva àrea de distribució a 
Menorca està lligada a les activitats agropecuà- 
ries. Un altre factor limitant sembla ser la proxi- 
mitat al mar. Fins ara, no ha estat observat en cap 
localitat prop de la costa, encara que es donin 
altres condicions òptimes per al seu creixement. 


Ecologia: Les poblacions són més extenses i amb 
més individus on l'activitat agrícola i ramadera 
és encara present i activa, en canvi a les localitats 
on l'ús de la terra ja ha decaigut les poblacions 
estan formades per pocs individus. El caràcter 
nitròfil i sinantròpic d'aquest tàxon ja havia estat 
observat anteriorment (Brullo et al., 1991: 
Jauzein i Tison, 2001). És indiferent a la compo- 
sició del sòl. Però té una clara preferència pels 
sòls profunds, fins i tot humits, aquest fet coinci- 
deix amb les indicacions donades per a la seva 
distribució general per Brullo et al. (1991). 


Observacions: les plantes de Menorca no presen- 
ten cap particularitat rellevant respecte a les des- 
cripcions i informacions donades per Brullo et al. 
(1991) i Jauzein i Tison (1999: 2001). L'únic 
caràcter que presenta una variació respecte a la 
informació donada pels autors anteriors és el 
color del periant. Aquest en algunes poblacions 
menorquines (Ses Cuques, Estància des Prat) és 

Fig. 1. Distribució de les poblacions estudiades d'Allium longispathum. 
Fig. 1. Distribution of Allium longispathum examined populations. 


de color més clar, tirant a blanc. Però el fet de 
què tots els altres caràcters es mantinguin cons- 
tants i que en una d'aquestes poblacions con- 
viuen les dues formes de coloració fa pensar que 
és una variació sense cap transcendència. 

El raonament de la preferència del binomen 
A. longispathum per damunt d'A. dentiferum es 
pot veure a Jauzein i Tison (2001). Aquests 
autors es fonamenten en el fet de què les dents 
interestaminals no sempre són presents en aquest 
tàxon i que per altra banda també poden ser pre- 
sents a altres tàxons pròxims a aquest, per tant 
aquest caràcter no seria definitori de l'espècie 
com proposaven Brullo et al. (1991). En aquest 
sentit hi ha que dir que a Menorca tot el material 
estudiat d'aquest tàxon presenta dents interesta- 
minals ben desenvolupades. A aquesta homoge- 
neitat hi pot haver contribuit el fet, ja indicat per 
Brullo et al. (1991), de què la reproducció vege- 
tativa per bulbets té un paper important en la 
multiplicació d'aquest tàxon. 


Material estudiat: Binicalsitx, Ferreries, 
31SEE848246, 110 m, horts i terres cultivades, 
sòl calcari, 1-VII-1997, P. Fraga (P. Fraga, herb. 


pers.), Binimel-là Nou, torrent de Salairó, Es 
Mercadal, 31TEE899343, 2 m, talussos i voreres 
del torrent, sòl silici, 12-VII-1997, P. Fraga (P. 
Fraga, herb. pers.), Es Pinaret, Binicodrell de 
Baix, Es Migjorn Gran, 31SEE899197, 70 m, 
tanques pasturades, sòl calcari, 6-VII-1998, P. 
Fraga (P. Fraga, herb. pers.), Ses Coves Velles, 
Es Mercadal, 31TEE995299, 15 m, tanques pas- 
turades, sòl arenós silici, 1-VIII-1998, P. Fraga 
(P. Fraga, herb. pers.); Camí de Cavalls, Es 
Calafat, Ferreries, 31SEE842215, 60 m, tanques 
pasturades, sòl calcari, 30-VI-2001, P. Fraga (P. 
Fraga, herb. pers.), Coster d'en Piris, Santa Rita, 
Ferreries, 31TEE893274, 148 m, costers i tan- 
ques pasturades, voreres de camí, sòl silici, 1- 
VII-2001, P. Fraga (P. Fraga, herb. pers.), Es 
Plans d'Alaior, Alaior, 315EE951234, 75 m, tan- 
ques cultivades, sòl arenós silici, 1-VII-2001, P. 
Fraga (P. Fraga, herb. pers.), Binicalaf Vell, Maó, 
31SFE003145, 85 m, voreres de camí, sòl calca- 
ri, 2-VII-2001, P. Fraga (P. Fraga, herb. pers.); 
Albufera des Grau, Maó, 31SFE068234, 4 m, 
tanques cultivades i vegetació halófila prop de la 
gola, sòl silici, 8-VII-2001, P. Fraga (P. Fraga, 
herb. pers.); Estància d'en Rovellé, Es Mercadal, 

31SEE956244, 80 m, voreres de tanques cultiva- 
des, sól silici, 12-VII-2001, P. Fraga; Ses Cases 
Velles, Calafi Vell, Ferreries, 31SEE855245, 100 
m, tanques pasturades, sòl calcari, 15-VII-2001; 
Estància Magister, Es Martinells, Es Mercadal, 
31TEE918323, 6 m, voreres de síquies, tanques, 
sòl silici, 26- VII-2001; Algendar Nou, Ferreries, 
31SEE825255, 80 m, tanques deixades, sòl cal- 
cari, 29-VII-2001; Estància Magister, Es 
Martinells, Es Mercadal, 31TEE921324, 4 m, 
tanques cultivades, sòl silici parcialment inundat 
a l'hivern, 29-VI-2002, P. Fraga (P. Fraga, herb. 
pers.); Pla des Salobres, Santa Creu de Lloriach, 
Es Mercadal, 31TEE896320, 14 m, tanques pas- 
turades, sòl silici argilós, 29-VI-2002, P. Fraga 
(P. Fraga, herb. pers.), Binidonairet, Prat de 
Tirant, Es Mercadal, 31TEE939330, 2 m, voreres 
del tamarellar, vegetació herbàcia de terres humi- 
des, sòl silici, 29-VI-2002, P. Fraga (P. Fraga, 
herb. pers.), Morella, carretera a Favàritx, Maó, 
31SFE049252, 6 m, tanques pasturades en sòl 
silici argilós, 4-VII-2002, P. Fraga (P. Fraga, 
herb. pers.) Estància des Prat, Maó, 
31SFE051237, 3 m, tanques en guaret en sòl sili- 
ci argilós, 4-VII-2002, P. Fraga (P. Fraga, herb. 
pers.), Son Fonoll, Barranc d'Algendar, 
Ferreries, 31SEE824236, 2 m, plans deixats de 
cultivar dins el barranc, sòl al-luvial calcari, 6- 
VI-2002, P. Fraga (P. Fraga, herb. pers.), 
Binicanó, Ciutadella, 31TEE824300, 48 m, vore- 
res de tanques pasturades, Sòl silici, 12-VII-2002, 
P. Fraga (P. Fraga, herb. pers.); Taula de Torre 
Llafuda, Ciutadella de Menorca, 31TEE780282, 
115 m, tanques pasturades, sòl calcari, 12-VII- 
2002, P. Fraga (P. Fraga, herb. pers.); Sa 
Canaleta, Barranc de Son Fideu, Ferreries, 
31SEE861233, 25 m, plans pasturats dins el 
barranc, sòl calcari, 13-VII-2002, P. Fraga (P. 
Fraga, herb. pers.). 


Allium coppoleri Tineo 

Bulb 1,5-2 x 1-2,5 cm, esfèric o ovoide. 
Túniques externes membranoses, desfent-se en 
fibres amples, color gris fosc a marronós. Bulbets 
0-2, de 0,3-0,55 x 0,7-0,95, el-líptics, acuminats, 
pedunculats (estolons) o séssils, quedant per 
damunt el bulb, prop de la superfície o més avall. 
Tija 35-110 cm, de secció cilíndrica, relativament 


prima, a vegades flexuosa. Fulles 4-7, de 10- 30 
x 0,1-0,3 mm, generalment més curtes que la tija, 


` cilíndriques amb costelles poc marcades, fistulo- 


ses; envainant de 1/3 fins a més de 1/2 de la tija. 
Espata amb dues bràctees desiguals o subiguals; 
la major de 2-4 cm, més llarga o més curta que la 
inflorescéncia; la menor d'1-2,5 cm, més curta o 
més llarga que la inflorescéncia; acuminades; 
part basal més ampla, de forma ovoide o el-lípti- 
ca que s'estreny bruscament per formar l'acumen 
apical, persistents. Inflorescéncia generalment 
densa, esfèrica, poques vegades de tendència 
ovada, amb bracteoles entre els pedicels florals. 
Pedicels 1-3 cm, desiguals, més llargs que els 
tèpals, de coloració més fosca cap a la base, els 
exteriors patents, els interiors erectes. Periant 
amplament campanulat, fent-se cilíndric o obo- 
vat en la maduració. Tépals blancs amb marques 
rosa, nervi central marcat color vermell; els 
externs 4-5,5 x 1,5-2 mm, oblongs o obovats, 
truncats o obutosos; els interns 4-5,5 x 1,5-2,5 
mm, obovats, truncats o obtusos. Estams exserts; 
filaments senzills 3,5-4,5 mm, connats a la base 
formant un anell; dents interestaminals inexis- 
tents o poc desenvolupades, reduides a una peti- 
ta protuberància; anteres grogues; pollen groc. 
Ovari blanc verdós, obovat, atenuat a l'àpex, estil 
1-1,5 mm; estigma filiforme o capitat, inclús a la 
concavitat apical de l'ovari en l'antesi, allargant- 
se després i sobrepassant-lo lleugerament. 
Càpsula 4-5 x 3,5-4,5 mm, trígona, obovada. 
Llavors 3,5-4,5 x 1,5-2 mm, semicirculars amb 
un petit bec a la part superior. 


Floració: finals de juny a mitjans de juliol. 


Distribució general: segons Jauzein i Tison 
(2001) aquest tàxon es distribueix per la 
Península Ibèrica, sud de França i la Península 
Italiana. A Balears, la seva presència a les altres 
illes necessita confirmació, però és possible que 
les cites a Balears d'A. pallens (Pastor i Valdés, 
1983; Pla et al., 1992; Bolòs i Vigo, 2001) en rea- 
litat corresponguin a aquest tàxon. 


Distribució a Menorca: fins a l'actualitat d'a- 
quest tàxon només se'n coneixen quatre pobla- 
cions (Fig. 2), que tenen una distribució dispersa 

Fig. 2. Distribució de les poblacions estudiades d'Allium coppoleri (A) i Allium savii (0). 
Fig. 2. Distribution of Allium coppoleri (A) and Allium savii (0) examined populations. 


a l'illa. 


Ecologia: les poblacions creixen en dos hàbitats 
ben diferents. Dues de les poblacions conegudes 
(Trebalüger i Albufera des Grau) es troben situa- 
des en hàbitats on la humitat del sól és constant. 
D'aquestes dues, la de l'Albufera des Grau creix 
acompanyada de vegetació halòfila (Artemisia 
gallica Willd., Halimione portulacoides (L.) 
Aellen, Limonium spp., Sarcocornia fruticosa 
(L.) A.J. Scott) en substrat silici, en canvi, la de 
Trebalúger creix en comunitats d'aigües més dol- 
ces (Equisetum ramosissimum Desf., Lythrum 
junceum Banks & Sol, Phragmites australis 
(Cav.) Trin. ex Steud., Plantago major L., etc.) 
damunt substrat calcari. Les altres dues creixen 
en un ambient més sec: ullastrars i mitjans d'u- 
llastres en terres de cultiu, en substrat calcari. 


Observacions: inicialment aquestes plantes foren 
classificades com A. pallens L. Peró respecte a la 
descripció donada per diferents autors (Stearn, 
1980; Pignatti, 1982; Pastor i Valdés, 1983; 
Bolós i Vigo, 2001) per a aquest tàxon, presenta- 


ven diferéncies tan evidents com els estams 
exserts (Fig. 3) o el tancament del perigoni en la 
maduració. Segons els autors anteriors, A. 
pallens presenta els estams inclusos i el perigoni 
es manté campanulat en la maduració. Aquests 
caràcters al mateix temps que les separaven d'A. 
pallens, les apropaven a altres tàxons próxims 
com A. stearnii Pastor & Valdés. En canvi els 
caràcters que presenten aquestes plantes coinci- 
deixen amb els que es donen a Jauzein i Tison 
(2001) i Jauzein et al. (2002) per a A. coppoleri. 

Jauzein i Tison (2001) també mostren el seu 
desacord amb Brullo et al. (1991) sobre l'exclu- 
sivitat de les dents interestaminals per a "A. den- 
tiferum” (= A. longispathum). En aquest sentit hi 
ha que dir que algunes de les plantes estudiades 
a Menorca presenten dents interestaminals, tot i 
que sempre molt més reduides, quasi vestigials, 
en comparació a les que presenta A. longispat- 
hum. 


Material estudiat: Albufera des Grau, Maó, 
31SFE080228, 1 m, vegetació halòfila prop de la 
gola, sòl silici, 29-VI-1997, P. Fraga (P. Fraga, 

Fig. 3. Allium coppoleri. 


herb. pers.); Font de Na Matacristos, San 
Llorenç, Barranc de Trebalúger, 31SEE848215, 
voreres de tanques cultivades, sòl argilós calcari 
humit, 15-VII-2000, P. Fraga (P. Fraga, herb. 
pers.); Camí de Cavalls, Es Calafat, Ferreries, 
3ISEE842215, 60 m, tanques pasturades, sòl 
calcari, 30-VI-2001, P. Fraga (P. Fraga, herb. 
pers.); Prop de la font de Na Matacristos, Sant 
Llorenç, barranc de Trebalúger, 31SEE847213, 1 
m, voreres de tanques de prat, sól calcari, 30- VI- 
2001, P. Fraga (P. Fraga, herb. pers.); Albufera 
des Grau, Maó, 3ISFE080228, | m, vegetació 
halòfila prop de la gola, sòl silici, 1- VII-2001, P. 
Fraga (P. Fraga, herb. pers.); Camí a Binicalaf 
Nou, Maó, 3ISEE997139, 63 m, roquissars en 
mitjans d'ullastres, sòl calcari, 2-VII-2001, P. 
Fraga (P. Fraga, herb. pers.), Sa Boval Vella, 
Albufera des Grau, Maó, 31SFE061236, 1 m, 
vegetació de prat, entre els joncs, sòl silici, 8- 
VII-2001, P. Fraga (P. Fraga, herb. pers.), Llocs 
Nous, Maó, 3ISEE995138, 60 m, mitjans d'u- 
llastres, sól calcari, 28-VI-2002, P. Fraga (P. 
Fraga, herb. pers.). 





Allium savii Parl. 

Bulb 12-17 x 10-15 mm, ovoide, tüniques 
externes membranoses, gris fosc o marronós. Tija 
25-55 cm, erecta, relativament prima, secció circu- 
lar. Fulles 3-6, de 20-50 x 0,2-0,4 cm, més curtes o 
més llargues que la tija, linears semicilíndriques 
subpentagonals, fistuloses, envainant la tija fins a 
3/4 de la seva alçada. Espata amb dues bràctees 
desiguals, la major de 20-13 cm; la menor de 18-7 
cm; les dues més llargues que la inflorescència, 
llargament acuminades, part basal més ampla de 
forma triangular, gradualment atenuada per formar 
l'acumen terminal, persistents. Inflorescència laxa, 
de contorn hemisféric, rarament esfèric, amb brac- 
teoles entre els pedicels florals. Pedicels 0,4-3,5 
cm, molt desiguals entre ells, més llargs que els 
tèpals, els exteriors recurvats cap a baix, els inte- 
riors erectes. Periant amplament campanulat, tan- 
cant-se 1 fent-se cilíndric en la maduració. Tèpals 
blancs tenyits de vermell marronós, nervi central 
ben marcat, vermellós, els externs 5-6 x 1,5-2 mm, 
oblongs o estretament el-líptics, obtusos, apiculats; 
els interns 5-6 x 2-2,5 mm, obovats, obtusos, apicu- 

lats. Estams inclusos; filaments senzills, 2-3,5 
mm, desiguals, els externs més curts que els 
interns, connats a la base formant un anell; ante- 
res groc fosc, pol-len groc, sense dents interesta- 
minals a l'anell estaminal. Ovari groc verdós, 
obovat, truncat, no atenuat a l'àpex, berrugós a la 
part superior; estil 2-2,5 mm, blanc, sobrepassant 
l'ovari a l'antesi, considerablement més llarg 
posteriorment; estigma capitat. Càpsula 4,5-5,5 
mm, trígona, obovada. Llavors 4-4,5, negres, 
semicirculars, amb un petit bec a la part superior. 


Floració: finals d'agost i setembre 


Distribució general: segons Brullo et al. (1994) i 
Jauzein i Tison (2001) aquest tàxon té una distri- 
bució nord-tirrènica. La població menorquina és 
la primera cita per a les Illes Balears i també és 
la primera per a tot el territori de la flora ibèrica. 


Distribució a Menorca: actualment a Menorca 
només se'n coneix una població als Plans 
d'Alaior al centre de l'illa (Fig. 2). 


Ecologia: l'única població coneguda a l'illa 
creix en terreny arenós silici parcialment inundat 
a l'hivern. La presència a la zona de plantes halò- 
files (Artemisia gallica VVilld., Plantago crassi- 
folia Forssk., Limonium ferulaceum (L.) Chaz.) 
indica una certa salinitat del sòl. Aquest hàbitat 
es correspon amb el indicat per Brullo et al. 
(1994) per a aquest tàxon. S'han realitzat explo- 
racions a altres zones de Menorca amb un hàbi- 
tat semblant (Es Pla Erm, Santa Creu de 
Lloriach, Alforinet), peró fins ara no s'hi ha 
pogut trobar. De totes maneres hi ha que dir que 
darrerament Tison (1996) ha constatat la presèn- 
cia d'aquest tàxon en ambients diferents (no tan 
humits ni salins) a Córsega, per tant l'existéncia 
de més poblacions d'aquest tàxon a Menorca no 
es pot descartar. 


Observacions: morfológicament les plantes de 
Menorca no presenten cap diferéncia important 
respecte a la descripció donada per Brullo et al. 
(1994) i a les informacions posteriors de Jauzein 
i Tison (1999 i 2001) per a aquest tàxon. 


Material estudiat: Es Plans d'Alaior, Alaior, 


31SEE951235, 70 m, síquies inundades a l'hi- 
vern, sól arenós silici, 28-VIII-2000, P. Fraga (P. 
Fraga, herb. pers.). 


Discussió 


Dels tres tàxons d'aquest grup identificats a 
Menorca, externament, i a primer cop d'ull, els 
dos tàxons més semblants serien A. longispat- 
hum i A. savii (Figs. 4 i 5). Però un examen deta- 
llat permet separar-los amb caràcters com la sec- 
ció de les fulles, el nombre de flors de la inflo- 
rescència, la forma de l'ovari o la longitud de 
l'estil. A tot açò s'hi ha d'afegir la fenologia. 
Aquesta darrera, com a dada diferenciadora, és 
prou significativa. Encara que el temps que sepa- 
ra la floració d'A. longispathum i la d'A. savii no 
sigui superior a dos mesos, el fet de què tinguin 
lloc en dos períodes estacionals diferents, en què 
les condicions ambientals ja han sofert un canvi 
important: longitud del dia, canvi en les tempera- 
tures o inici de les pluges, és una dada més per a 
la seva separació taxonòmica. Aquesta dada 
encara pren més força quan es comprova que a la 
mateixa localitat, i en les mateixes condicions, 
on es troba A. savii també hi creix A. longispat- 
hum i tots dos mantenen les seves èpoques de flo- 
ració separades. 

En quant a A. coppoleri, externament sem- 
blaria el tàxon més diferenciat dels tres per 
caràcters com espates relativament curtes, inflo- 
rescència més compacte amb les flors externes 
poc penjants, color del periant o el color de l'o- 
vari. Però al mateix temps, presenta altres caràc- 
ters que mostren la seva afinitat amb A. longis- 
pathum com ja suggereixen Jauzein i Tison 
(2001) i Jauzein et al. (2002): forma de l'ovari, 
longitud de l'estil, presència de dents interesta- 
minals o la secció de les fulles. Aquí hi ha que dir 
que ni aquests autors anteriors ni cap altre de 
consultat que hagi treballat en el grup d'A. pani- 
culatum esmenten la coloració o l'aspecte de l'o- 
vari com a caràcters diferenciadors, en canvi, en 
el cas concret de Menorca, aquests caràcters han 
mostrat una constància prou regular com per ser 
útils en la identificació dels tàxons (Taula 1). 

Pignatti (1982) i Brullo et al. (1991; 1994) 

Fig. 4. Allium longispathum. 





Fig. 5. Allium savii 

Taula 1. Caràcters florals que permeten diferenciar els tres tàxons del grup d' Allium paniculatum existents a 


Menorca. 


Table 1. Floral features to discriminate the three taxa of the Allium paniculatum group existing in Menorca. 





Caràcter 





Inflorescència laxa 


Allium longispathum Allium coppoleri 


Allium savii 





compacte 








Periant: mida 5 — 6,5 mm 





Periant: color 


marró 








Dents interestaminals sí 






blanc verdós tenyit de 
marró o blanc tenyit de 


4—5,5 mm 5—6mm 





blanc tenyit de vermell 


blanc tenyit de rosat 






marronós 





no o vestigials 








Ovari: color groc verdós 





Ovari: forma "s 
a l'àpex 


Ovari: aspecte 


Floració 


han fet servir per diferenciar aquests tàxons altres 
caràcters com la coloració de les túniques externes 
o l'aspecte d'aquestes. En el cas concret de 
Menorca, la coloració de les túniques externes s'ha 
mostrat poc útil per la seva variabilitat dins una 
mateixa població. Aquest caràcter varia, segons el 
grau de deteriorament o de meteorització, i per tant 
també, segons la profunditat en qué es trobi el bulb, 
que no sempre és constant, especialment en el cas 
de les plantes que viuen en sóls inestables (terres 
de cultiu o de pastura, voreres de camins, etc.). 
Pel que fa a l'hàbitat, com s'ha dit abans, el 
tàxon que presenta una major especificitat és A. 
savii. Els altres dos tàxons aparentment no pre- 
senten una especialització. En aquest sentit el cas 
d'A. coppoleri és prou interessant. A dues de les 
poblacions (Es Calafat 1 Binicalaf - Llocs Nous) 
la planta creix en un dels hàbitats més comuns 
arreu de Menorca (mitjans d'ullastres enmig de 
terres cultivades o pasturades). La falta d'aques- 
ta planta a altres punts de l'illa ha de tenir una 
explicació en els mecanismes de dispersió de la 





cilíndric o obovat, atenuat 


segona meitat de juny fins 
a mitjans de juliol 


blanc groc verdós 


obovat, truncat, no atenuat 
obovat, atenuat a l'àpex y 
a l'àpex 
fortament berrugós a la|finament berrugós a la part|fortament berrugós a la 
part superior superior part superior 
finals de juny a juliol 


finals d'agost i setembre 


planta, ja sigui per llavors o per Òrgans vegetatius 
(bulbets). El cas contrari el trobam en A. longis- 
pathum, que mostra una dispersió ben clara per 
tota l'illa i en diversitat d'hàbitats. 

Amb les dades actuals l'estat de conservació 
dels tres tàxons a l'illa és ben diferent. Per una 
banda A. longispathum es distribueix per tota l'i- 
lla (Fig. 1) i no presenta cap nivell d'amenaça 
rellevant. A. coppoleri té quatre poblacions més o 
manco disperses (Fig. 2). D'aquestes quatre 
poblacions, dues d'elles (S'Albufera des Grau i 
Binicalfa - Llocs Nous) ocupen una extensió 
considerable i amb un nombre d'individus prou 
important. Les altres dues (Trebaláger i Es 
Calafat) tenen una extensió més reduida i amb un 
nombre d'individus molt més baix (« 20). En 
aquestes dues les pràctiques agrícoles podrien 
posar en perill la continuitat de les poblacions. 
La situació més greu la presenta A. savii. L'única 
població fins ara coneguda a l'illa ocupa una 
extensió molt reduida 1 està formada per pocs 
individus («50) dispersos en petits grups. La pro- 

ducció de llavors observada ha estat molt baixa 
en dos anys. En aquest, la major amenaga per a la 
planta són les transformacions del seu hàbitat, 
com ara l'eliminació de les síquies. 


Conclusions 


A Menorca dins el grup d'A. paniculatum hi 
són presents tres tàxons. La identificació d'aquests 
a partir de caràcters morfológics (Taula 1) és prou 
clara com per considerar-los clarament diferen- 
ciats, al mateix temps, peró presenten similituds 
que evidencien la seva proximitat taxonómica. 

Amb els coneixements actuals Á. panicula- 
tum L. s. str. ha de ser exclós de la flora Menorca, 
aquest fet estaria d'acord amb les observacions 
de Brullo (com. pers.) i les informacions donades 
per altres autors que han treballat darrerament en 
aquest grup (Jauzein i Tison, 2001; Jauzein et al., 
2002). Aquests autors el consideren un tàxon 
absent de la regió mediterrània occidental. 

Els treballs realitzats darrerament sobre 
aquest grup han ajudat a aclarir moltes de les 
dubtes taxonòmiques. Però encara queda per fer 
un treball que abasti tota l'àrea de distribució del 
grup, només així es podran aclarir les dubtes que 
encara hi queden, especialment pel que fa a la 
relació taxonòmica entre A. paniculatum 1 A. lon- 
gispathum per una banda i entre A. pallens i A. 
coppoleri per l'altra. 

La distribució i l'hàbitat que ocupen mostren 
diferències ecològiques entre els tàxons. Aquestes 
mateixes diferències ecològiques condicionen l'es- 
tat de conservació 1 grau d'amenaça de cadascun. 
A. savii és el tàxon que es troba en una situació més 
compromesa en créixer en un ambient fràgil i 
comptar només amb una població reduida en 
extensió i nombre d'individus, per tant per aquest 
tàxon seria aconsellable establir mesures de con- 
servació per assegurar la continuitat de la població. 


Clau de determinació pels tàxons del 
grup d'Allium paniculatum a Menorca 


1. Ovari truncat a l'àpex, dents interestaminals 
absents, floració a finals d'estiu (finals d'agost a 


SETEMODLO usina dica A. savii 
- Ovari atenuat a l'àpex; dents interestaminals 
presents o no; floració a començaments d'estiu 
(finals de juny a mitjans de juliol) 


2. Periant de 5-6,5 mm, dents interestaminals ben 
desenvolupades, ovari groc verdós, fortament 
berrugós a l'àpex, inflorescència de tendència 
laxa, pedicels de les flors exteriors generalment 
recorbats cap a baix ................. A. longispathum 
- Periant de 4-5,5 mm; dents interestaminals 
absents o molt reduides, ovari blanc, finament 
berrugós a l'àpex, inflorescència de tendència 
compacte, pedicels de les flors exteriors general- 
ment patents «use eese eon testo A. coppoleri 

